text: ক্যামেরন টিমোথি ক্যাম বেনক্রফট (; জন্ম: ১৯ নভেম্বর, ১৯৯২) পশ্চিম অস্ট্রেলিয়ার আতাডেল এলাকায় জন্মগ্রহণকারী অস্ট্রেলীয় আন্তর্জাতিক ক্রিকেটার। দলে তিনি মূলতঃ ডানহাতে ব্যাটিং উদ্বোধন করে থাকেন। বর্তমানে ঘরোয়া প্রথম-শ্রেণীর ক্রিকেটে ওয়েস্টার্ন অস্ট্রেলিয়া দলের সাথে খেলছেন। ওয়েস্টার্ন অস্ট্রেলিয়ার পক্ষে অনূর্ধ্ব-১৭, অনূর্ধ্ব-১৯ ও অনূর্ধ্ব-২৩ খেলার পাশাপাশি অস্ট্রেলিয়ার অনূর্ধ্ব-১৯ ক্রিকেট দলের পক্ষে বেশ কয়েকটি  ও  খেলায় অংশ নিয়েছেন। ঐ খেলাগুলো উচ্চমানের খেলা প্রদর্শন করেছেন তিনি। ৫০.৯০ গড়ে তিনটি সেঞ্চুরিও করেছেন ক্যাম বেনক্রফট।
  
  খেলোয়াড়ী জীবন 
  ১৬ অক্টোবর, ২০১১ তারিখে তাসমানিয়ার বিপক্ষে তার লিস্ট এ ক্রিকেটে অভিষেক ঘটে। এর এক সপ্তাহ পর প্রথম-শ্রেণীর ক্রিকেটে অভিষেক হন তিনি। আগস্ট, ২০১২ তারিখে আইসিসি অনূর্ধ্ব-১৯ ক্রিকেট বিশ্বকাপ প্রতিযোগিতায় অংশগ্রহণের লক্ষ্যে দলে অন্তর্ভুক্ত হন। ঐ প্রতিযোগিতায় দলীয় অধিনায়ক উইলিয়াম বশিষ্ঠের পর দলের দ্বিতীয় শীর্ষস্থানীয় রান সংগ্রাহক হন। সর্বমোট ১৯৬ রান সংগ্রহ করেছিলেন তিনি।
  
  বাংলাদেশ সফর, ২০১৫ 
  ১৪ সেপ্টেম্বর, ২০১৫ তারিখে আসন্ন বাংলাদেশ সফরে দুই টেস্টের সিরিজে অংশ নেয়ার জন্য স্টিভ স্মিথের অধিনায়কত্বে ক্রিকেট অস্ট্রেলিয়া কর্তৃপক্ষ ১৫-সদস্যের দল ঘোষণা করে। এতে ক্যাপবিহীন অবস্থায় অ্যান্ড্রু ফেকেটসহ তাকে অস্ট্রেলিয়া দলে অন্তর্ভুক্ত করা হয়।
  
  তথ্যসূত্র
  
  আরও দেখুন 
   প্যাট কামিন্স
   অস্ট্রেলিয়া জাতীয় ক্রিকেট দল
   ২০১৫-১৬ অস্ট্রেলিয়া ক্রিকেট দলের বাংলাদেশ সফর
  
  বহিঃসংযোগ 
  
  বিষয়শ্রেণী:১৯৯২-এ জন্ম
  বিষয়শ্রেণী:জীবিত ব্যক্তি
  বিষয়শ্রেণী:অস্ট্রেলীয় ক্রিকেটার
  বিষয়শ্রেণী:অস্ট্রেলিয়ার টেস্ট ক্রিকেটার
  বিষয়শ্রেণী:অস্ট্রেলিয়ার টুয়েন্টি২০ আন্তর্জাতিক ক্রিকেটার
  বিষয়শ্রেণী:ওয়েস্টার্ন অস্ট্রেলিয়ার ক্রিকেটার
  বিষয়শ্রেণী:গ্লুচেস্টারশায়ারের ক্রিকেটার
  বিষয়শ্রেণী:ডারহামের ক্রিকেটার
  বিষয়শ্রেণী:পার্থ স্কর্চার্সের ক্রিকেটার
  বিষয়শ্রেণী:পার্থ (পশ্চিম অস্ট্রেলিয়া) থেকে আগত ক্রিকেটার
  বিষয়শ্রেণী:পশ্চিম অস্ট্রেলিয়ার ক্রীড়াব্যক্তিত্ব
title: ক্যাম বেনক্রফট